Жалба, подадена на 24 август 2023 г. — Sumol + Compal Marcas/EUIPO — Boiron frères („FRUITOLOGY“)
(Дело T-523/23)
Език на жалбата: английски
Страни
Жалбоподател: Sumol + Compal Marcas SA (Карнаксид, Португалия) (представител: A. de Sampaio, lawyer)
Ответник: Служба на Европейския съюз за интелектуална собственост (EUIPO)
Друга страна в производството пред апелативния състав: Boiron frères (Шатоньоф-сюр-Изер, Франция)
Данни за производството пред EUIPO
Притежател на спорната марка: другата страна в производството пред апелативния състав
Спорна марка: посочваща Европейския съюз международна регистрация на словната марка „FRUITOLOGY“ — посочваща Европейския съюз международна регистрация № 11 533 287
Производство пред EUIPO: производство по възражение
Обжалвано решение: решение на втори апелативен състав на EUIPO от 9 юни 2023 г. по преписка R 797/2022-2 и R 804/2022-2
Искания
Жалбоподателят моли Общия съд:
да отмени обжалваното решение,
да отмени решението на отдела по споровете в частта, с която се предоставя защита на някои услуги от клас 41,
да осъди EUIPO и другата страна в производството да заплатят съдебните разноски.
Изложени основания
Нарушение на член 95, параграф 1 от Регламент (ЕС) 2017/1001 на Европейския парламент и на Съвета,
Нарушение на член 8, параграф 1, буква б) от Регламент (ЕС) 2017/1001 на Европейския парламент и на Съвета.
____________